Hvad hedder den lille franske dessert, der har et tyndt lag smeltet sukker på toppen? Og hvilke onde væsner kan man forsvare sig imod med en Patronusbesværgelse i Harry Potter? De spørgsmål kunne 6.B fra Lundegaard Skolen i Hjørring blandt andet svare på i dag, da der blev afholdt den årlige videns- og læsequiz Smart Parat Svar. Eleverne fra Lundegaard Skolen løb nemlig med sejerne, og kan nu kalde sig ”Nordjyllands klogeste klasse.” I quizzen er der spørgsmål om Star Wars, Harry Potter, kendte bygningsværker, mad, Historie og spil og apps. Du kan selv teste, om du er ligeså skarp, som ”Nordjyllands klogeste klasse” her . Den 7. februar skal klassen kæmpen om titlen som ”Danmarks klogeste klasse” og en præmie på 10.000 kroner. Landsfinalen udspiller sig i Magasinet i Odense, og igen i år afholdes finalen i samarbejde med alle otte TV2-regioner. Den landsdækkende videns- og læsequiz Smart Parat Svar, der har eksisteret siden 2005, skal udfordre børnenes hjerneaktivitet, hukommelse, evner til at tænke hurtigt og samarbejde.

Referat:
Hvor meget ved du om Star Wars, Harry Potter og computerspil? Prøv Smart Parat Svar-quizzerne her.